Baltimore, Maryland

Is an chathair is mó i stát Maryland i Stáit Aontaithe Mheiriceá é Baltimore nó Baile an Tí Mhóir. Is é an chathair is mó sa SAM gan aon chontae - chun críocha staitistiúil a mheastar an chathair féin mar chontae amháin. 

Measadh 637,418 duine a bheith ina gcónaí sa chathair sa bhliain 2009.v

 Stair 
Bunaíodh an chathair sa bhliain 1729 ar an gcuid thaoidmhear den abhainn Patapsco in aice leis an áit a dtéann sí isteach i mBá Chesapeake. 

Ainmníodh an chathair i ndiaidh an Tiarna Baltimore, ball de Theach na dTiarnaí i bParlaimint na hÉireann agus bundílseánach de chuid Choilíneacht Maryland. Fuair an duine seo a theideal as Baile an Tí Mhóir (arb é Baltimore an leagan Béarla de) i bparóiste Bharr na Cúile i gcontaetha Liatroma agus Longfoirt. Níl aon bhaint ag ainm na cathrach le Baltimore, nó Dún na Séad, i gContae Chorcaí.

Ba é an calafort céanna an dara bealach isteach ba mhó d’imircí sna Stáit Aontaithe (i ndiaidh cuan Nua-Eabhrac) sa 18ú agus 19ú haois. 

 Calafort 
Tá Baltimore ar cheann de na calafoirt is gnóthaí sna Stáit Aontaithe. Is é Port Baltimore an port is gnóthaí i Stáit Aontaithe Mheiriceá maidir le heaspórtáil gluaisteán agus tá sé thar a bheith tábhachtach le haghaidh lasta freisin. Calafort mór é atá ceangal níos fearr aige le margaí an Midwest ná mar atá ag aon chalafort eile ar chósta thoir na tíre úd.

Lárionad mór déantúsóireachta a bhíodh ann, tráth, ach seirbhísí an earnáil is tábhachtaí i ngeilleagar na cathrach inniu. 

Téann an Patapsco isteach i gCuan Chesapeake ar thairseach an Aigéin Atlantaigh. 2.6 ciliméadar ar fhad atá Droichead Francis Scott Key a théann trasna Abhainn Patapsco in iardheisceart Baltimore. Leagadh síos é in 2024 agus tógfaidh sé tamaillín an droichead a atógáil. Tá imní ann faoin tionchar ar shlabhraí soláthair an domhain.

 Féach freisin 

 Titim an droichid Francis Scott Key, 2024
 Droichead Francis Scott Key (Baltimore)

Tagairtí

Catagóir:Cathracha a bhfuil calafoirt
Catagóir:Cathracha in Maryland